Մեծ Ծոփք կամ՝ Ծոփք Ներքին, գավառ Մեծ Հայքի Ծոփք նահանգի կազմում, Տիգրիսի վերին հոսանքի շրջանում, հնում մտնում էր Ծոփքի, ապա Նախարարական Հայքի կազմի մեջ։ Մոտավորապես համապատասխանում էր հետագայի Դիարբեքիրի վիլայեթի Արղանամադենի գավառին և Դիարբեքիրի գավառի մի մասին: Արածանիով բաժանված էր Շահունյաց կամ Փոքր Ծոփքից: Գավառը բաժանված է եղել երկու գավառակի՝ Մեծ Ծոփք և Փոքր Ծոփք։ Գավառի տարածքում գտնվել են Չմշկածագ, Մեծկերտ և Բնաբեղ բերդերը։